Aalborg Stiftstidende, 1842-04-02
En Forening har dannet sig i Sorø og Holbeks Amter for at lade en Række af Auctioner afholde over værdifulde Gjenstande, Maskiner, Racekreaturer, Befordringstøier m.v. under Tilsyn med Varernes Godhed, og for at tilveiebringe Forbindelser imellem Mænd, der som Producenter og Consumenter kunne være hverandre meget til Nytte, men hidtil ikke ere dette af Mangel paa et Foreningspunct. Vi antage, at denne Plan kan blive heldbringende for rask Omsætning af Gjenstande, der hidtil ere ubekjendte for Lysthavere eller kun leilighedsviis at faae, og vi henlede derfor Læsernes Opmærksomhed herpaa, at den første af disse Auctioner er berammet til at afholdes i Vedby Kro, den 4de April. (B. T.) Aalborg, den 2den April. Landhuusholdningsselskabets Aarsberetning. (Sluttet fra Nr. 63.) Det kgl. Rentekammer tilstillede Selskabet til Betænkning et indkommet Andragende betræffende det Offentliges Medvirkning til Fiskeriernes Fremme her i Landet. – J sin Svarskrivelse yttrede Selskabet blandt andet Følgende: Naar man betragter den i de sildigere Aar opstaaede Virksomhed med Hensyn til Sildefiskeri og Sildens Behandling, maa det tillige erindres, at den første Impuls hertil vel er givet fra Regjeringens Side, men ad en meget privat Vei, ikke ved Privilegier og Concessioner. J kort Tid er en god Begyndelse gjort og Sagen er endnu i en jævn Fremgang. Vel have de sidste Aar, saaledes som i Andragendet bemærket, ikke været saa heldige som nogle foregaaende; men deraf kan Jnttet sluttes for de tilkommende Aar. Næsten alle de Salteri=Anlæg, som i de sidstforløbne Aar ere udførte, have betalt sig uagtet de ikke gunstige Omstændigheder, og kunne, som ved alle saadanne Establissementer i Udlandet er Tilfældet, paa eengang ved heldige Conjuncturer skaffe betydelig Fordeel. Naar man derhos betragter, hvorledes Sagen er sat i Gang, da maa det vist indrømmes, at den er greben an paa den fornuftigste Maade. Der viste sig nu og da stærkt Sildesøg, men Fiskerne havde ikke Opfordring nok til at anvende al Kraft for at fange Silden i Mængde. Tildeels efter den Tilskyndelse, som underhaanden blev given efter Foranstaltning fra Regjeringens Side, fandt enkelte Mænd sig opfordrede til at anlægge Salterier. Følgen af den sikkreste Afsætning for den nyfangede Sild viste sig strax, og Exemplet alene virkede. Det er saaledes ene Salteriet ved Lynæs, som har foranlediget, at Fiskerleierne under Frederiksværks Gods, der i 1833 kun havde 4 Baade med 80 Næringer og 2 Bundgarn, i 1840 havde 29 Baade, med 1177 Næringer og 2 Bundgarn. Salteriet ved Havnemark (ved Kallundborg) er eneste Aarsag til det udstrakte og vellykkede Bundgarns-Anlæg fra 1840 ved Samsø og nærmeste Aarsag til Udvidelsen af Fiskeriet paa Samsø At lignende Anlæg paa andre Steder vilde have lignende Virkninger, er rimeligt; men det sees ikke, hvad der i den Henseende skulde kunne gjøres fra Regjeringens Side. Ved Gave eller Laan at understøtte Entrepreneurer, som selv ingen Midler have, er i alt Fald aldeles utilraadeligt. - Hvad Torskefiskeriet angaaer, da er det bekjendt, at vore Kystfarvande, især nogle Steder, ere meget rige paa Torsk, at det have været mange Planer og halve Forsøg iværksatte til Torskefiskeri, men at Alt er strandet paa Ukyndighed og Mangel paa Capitaler. Erfaringen har udentvivl viist, at det ikke er vanskeligt at fiske Torsken, men at behandle den tilbørligt. Havde man en nøiagtig Kundskab om den bedste Behandling af Torsken, afpasset efter den locale Forhold, da er der neppe Tvivl om, at et velindrettet privat Establissement i denne Hensigt vilde kunde betale sig. Den bedste Plads for et saadant vilde maaskee være paa Nordvestkysten af Jylland, der er saa nær ved en af Nordsøens bedste Fiskepladse. – Opmaaling af de vigtigste Fiskepladse behøves neppe førend man erfarer, hvorvidt de ville blive benyttede. At anstille den foreslaaede Undersøgelse langs alle Danmarks Kyster, lig den, der allerede er skeet langs Østersøens nordpaa, vilde formeentligen blive bekosteligt, ligesom den neppe er nødvendig. Til Selskabets Medlem er i forr. A. optagen Cand. theol. Sørensen paa Jrupved Thisted.